Lolland-Falsters Stifts-Tidende, 1847-10-25
Vi have i de senere Aar af og til givet Meddelelser i vor Tidende om adskillige heldigen opdagede Forbrydelser, især Tyverier, her paa Landet, da det altid forekommer os glædeligt, naar Samfundsikkerheden vinder i Styrke. Man misforstaae os imidlertid ikke, som om vi derved have villet antyde, at Politiets Øie her er saa skarpt og aarvaagent, at Forbrydere ialmindelighed skulde have meget ondt ved at undgaae det. Tværtimod formene vi, at hvis man samtidig med saadanne Meddelelser saae sig istand til at meddele Rapport over de Tyverier, som ikke blive opdagede, det være sig enten af den ene eller anden Grund, vilde det afgive et kun lidet glædeligt Resultat for vor falsterske Retstilstand. Blandt uopdagede Tyverier fortjener navnlig at anmeldes et, der i forrige Maaned er begaaet hos Færgemanden i Grønsund, hvorved han er bleven berøvet den, for en Mand i en ringe Næringsvei, ikke ubetydelige Sum af 600 Rbd. Tyveriet maa upaatvivlelig være begaaet af en med Localiteten temmelig bekjendt Person, da Tegnebogen med Pengene er udtaget af et tillukket Chatol i det Værelse, hvor Færgemanden og Familie daglig opholder sig. Jkke destomindre lededes Mistanken, ved nogle af Lods Frederik Hansen i Grønsund meddeelte Oplysninger, strax paa nogle Arbeidere fra Fyen, som afreiste herfra paa samme Tid som Tyveriet blev begaaet; men det senere Passerede synes at godtgjøre, at hiin Mistanke, som heller ikke nærmere er bestyrket, er temmelig ugrundet. Omtrent 3 Uger efter Tyveriet leverede bemeldte Lods F. Hansen Færgemanden 125 Rbd., som han i samme Øieblik havde fundet ved Stranden, med den bemærkning, at der skulde han søge, saa fandtes nok flere af Pengene. Og hans Formodning var ganske rigtig, da man ved Eftersøgning fandt endnu 100 Rbd. At de fundne Penge vare af de, der vare frastiaalne Færgemanden, betvivlede – mærkeligt nok - Lodsen ikke og leverede dem derfor til Eiermanden, uden at bruge den almindelige Fremgangsmaade med Hittegods. Senere skal det Fundne imidlertid af Færgemanden være afleveret til Politiet. At Pengene fandtes saaledes adskilte, blot begravne med lidt Sand og Tang, er mærkeligt nok; men at de fandtes aldeles ubedærvede, ikke engang ganske gjennemtrukne af Vand, er endnu mærkeligere, eftersom det siden Tyveriet blev begaaet, havde været næsten stadig Regn og fugtig Veir. Det er ikke usandsynligt at de ere blevne henlagte paa Stedet kort for de bleve fundne og følgelig af andre end Fyenboerne. Det synes, at Lods F. Hansen har været meest heldig i at træffe paa Omstændigheder, der kunne lede til Opdagelsen af dette Tyveri, og det var ønskeligt, at Politiet vilde komme ham og den Bestiaalne ivrig til Hjælp i Forfølgningen af de allerede givne Spor, der i Forbindelse med de Rygter og den Bysnak, som altid følger slige Sager, formeentlig maae være til megen Veiledning. Det er imidlertid ubegribeligt, at der hengik en heel Maaned, efterat Tyveriet var begaaet, førend Politiet fandt sig foranlediget til at foretage Noget til Sagens Undersøgelse. Den 14de Septbr. skeete nemlig den første Anmeldelse om Tyveriet og den 1ste Octbr. Anmeldelse om den næsten vidunderlige Maade, paa hvilken endeel af Pengene bleve fundne. Først den 13de October derefter fandt det første foreløbige Forhør Sted i Grønsund, Om Sagen senere stadig er forfulgt, eller hvad Resultat Undersøgelsen har ledet til, er endnu ubekjendt; men den vil formeentlig snart gives Leilighed til at meddele Noget herom. – En ikke mindre mærkelig Historie er i disse Dage bleven bekjendt i Aastrup Sogn, idet en derværende hidtil for yderlig fattig anseet Person er funden i Besiddelse af contante Penge og Pengeværdi af henimod 1000 Rbd. Han har opholdt sig hos Moderen i flere Aar, og hun har i de sidste Aar, indtil sin Død i Juni Maaned d. A., været Fattiglem. Jkkedestomindre vil Rygtet vide, at hun har havt Penge, og da Sønnen, som er værkbrudden, og lidet skikket til Arbeide, ei ansees i Stand, til at fortjene det Tilstrækkelige til Livets Ophold, opstaaer allehaande Formodninger om, paa hvad Maade han er kommet i Besiddelse af Pengene, idet han, vel at mærke, ikke skal være ene arveberettiget efter Moderen. Ogsaa her var en ivrig Virksomhed fra Politiets Side saare ønskelig; thi uden dettes Jndskriden og tilbørlige Forfølgning af de forhaanden værende Facta, kan der jo ikke bringes det Lys i slige Sager, som Retfærdigheden fordrer.